Valentin Ivancea, președintele Consiliului Județean, anunță schimbări importante în activitatea Aeroportului Bacău.
Astfel, din toamnă, operatorul DAN AIR introduce două noi destinații: Paris și Dortmund. Ultima este o premieră pentru aeroportul băcăuan.
De asemenea, Aeroitalia crește frecvența operării curselor de la Aeroportul Internațional „George Enescu” Bacău către Bergamo.
„Dacă în prezent sunt 2 zboruri pe săptămână, de la 1 iulie, frecvența crește la 6 curse pe săptămână, răspunzând astfel solicitărilor venite din partea reprezentanților mediului de afaceri și a băcăuanilor”, potrivit președintelui CJ.
„În această vară, avem de 4 ori mai multe motive să mergem în vacanță direct din Bacău: din iunie vom avea 3 zboruri pe săptămână spre Antalya și 1 zbor spre Creta!”, a mai anunțat Ivancea.